ועדת הכלכלה, כנסת 20, פרוטוקול מספר 231, 2016-05-24 10:00

איתן כבל: בוקר טוב לכם, אני מתנצל על האיחור הקטן.

איתן כבל: זה נתן לכם גם הזדמנות מצוינת, האמת עצרתי בצד להתראיין לכמה ראיונות, לא על הרכבת.

איתן כבל: אז זה קצת עיכב אותי.

<דן לנדאו: השתמשת בקלישאה שהרכבת יצאה מהתחנה?

איתן כבל: כן.

איתן כבל: על סדר יומנו – הצעת חוק לתיקון פקודת מסילות הברזל, מספר 9.

איתן כבל: מי מציג?

<משה אמסלם: אני מנהל אגף בכיר רכבות במשרד התחבורה.

<משה אמסלם: היום אציג בפניכם - - -

איתן כבל: קודם כל - עד כמה אישרת לו?

<משה אמסלם: קצר, קצת יותר מ-5 שקפים.

איתן כבל: לא, אין מצב.

איתן כבל: אין מצב.

איתן כבל: אפשר שתשלח לנו את זה, תמיד אפשר לקרוא.

<משה אמסלם: בסדר, אני אקצר ואתרכז בדברים המהותיים.

איתן כבל: אנחנו לא הולכים לקרוא היום תקנות ולא שום דבר, אני כבר מודיע.

איתן כבל: יש פה עניינים שהם קצת יותר עמוקים ממה שכתוב וניבט מתוך ה - - - יש כאן כל מיני עניינים שמונחים לפתחנו, גם אל מול העובדים.

איתן כבל: אתה יודע מאיזה מקום אני מגיע ומה תפיסת העולם שלי, בוודאי בכל הקשור לציבור העובדים, עם כל הבעיות שהיו ברכבת.

איתן כבל: אני לא מסתיר ואני מניח את כל הדברים על השולחן, אבל שום דבר לא ייעשה כשאני אהיה משוכנע שאין כאן פגיעה קשה ואנושה בציבור העובדים כי היו כאלה ש - - -.

איתן כבל: לכן אני אומר, אם אנחנו נחשוב שיהיו דברים שצריך שיהיו, אני אלחם בכל הכוח, כפי שאני תמיד עושה, ואם יש דברים שהם לא, אני אדאג שהם לא יהיו חלק מהתהליך הזה.

איתן כבל: אני לא מאלה שאוהבים שמנצלים הזדמנויות לדפוק עובדים.

איתן כבל: אני אומר את זה בצורה הכי כנה וברורה.

איתן כבל: אני לא נולדתי בגילי.

איתן כבל: יש לי תהליך של תפיסת עולם שאני מביא אותה אל המקום הזה.

איתן כבל: לכן אני אומר – אנא שים את הרגליים המרכזיות של הבקשה המונחת כאן לפנינו.

איתן כבל: בוא נראה איפה נקודות ההשקה ואיפה נקודות המחלוקת, אני אציע הצעה ואפשר לסיים את התהליך הזה הרבה יותר מהר ממה שנדמה.

איתן כבל: בבקשה.

<דוד כוכבא: אפשר משפט קצר?

<דוד כוכבא: אני מנכ"ל מועצת המובילים.

<דוד כוכבא: על מנת לשפר לך את החוויה של הדיון הייתי מבקש שתשמע את הסקירה וההצעות ותחשוב גם על המשאיות שמובילות מטען, 95% מהמטענים בארץ ישראל לעומת הרכבת, שמובילה 5%.

<דוד כוכבא: יש פה הצעות נפלאות שהמשאיות לא מתקרבות אפילו לדיון בנושא הזה.

איתן כבל: בסדר, אין שום בעיה.

<לאה ורון: בתחבורה יש הרבה נושאים.

<משה אמסלם: אני רוצה להעז ולהניח שלא יהיו לנו ויכוחים בנושא.

<משה אמסלם: אני רוצה לתת רקע כללי על התהליך ועל ההתפתחות של הסטטוס של רכבת ישראל או מה שאנחנו קוראים "הרכבת הארצית".

<משה אמסלם: אז רכבת ישראל היתה יחידת סמך במשרד התחבורה עד שנת 89, אז נחקק חוק רשות הנמלים והרכבות.

<משה אמסלם: אני לא רוצה להזכיר במספרים מה היתה אז הרכבת, גם מבחינת כמויות, נסיעות – זה היה משהו מינורי וקטן.

<משה אמסלם: הכנסת חוקקה חוק על מנת לאפשר לפתח אותו.

איתן כבל: גרתי 100 מ' מתחנת הרכבת בראש העין.

<משה אמסלם: הייתי צופר לידך כשעברתי עם הקטר.

איתן כבל: האמת, בלילה, רוב הרכבות היו רכבות מטען.

איתן כבל: בחיים לא שמעתי אותן.

איתן כבל: זה נהיה חלק מה - - - זה לא הפריע.

<משה אמסלם: מבחינת רגולציה, על פי פקודות המסילה שקיימות מאז, שר התחבורה היה מאציל סמכויות, מנהל סמכויות למנכ"ל הרכבת, וככה יצאנו לדרך, עד 89.

<משה אמסלם: בעבר, לרשות הנמלים והרכבות נוצר פעם ראשונה פער מבחינה רגולטורית.

<משה אמסלם: שר התחבורה לא יכול להאציל למישהו שהוא לא עובד משרד התחבורה ועל כן מינו את רשות הנמלים כרשות ממונה, משנת 89, וזה יצר פעם ראשונה פער כזה שהיה קשה להתגבר עליו.

<משה אמסלם: הם עשו כל מיני התחכמויות ובאמת התקדמו.

<משה אמסלם: בשנת 2003 הפער גדל בצורה משמעותית, קמה חברת רכבת ישראל בע"מ.

<משה אמסלם: למעשה, מאותה עת כבר לא היה רגולטור לרכבת, והרכבת, מחוסר ברירה עשתה לעצמה את הבקרה העצמית.

<משה אמסלם: בשנת 2006 היו תאונות רכבת קשות מאוד.

<משה אמסלם: ב-2006 וב-2005 בפעם ראשונה במדינת ישראל שנהרגו נוסעים ברכבת.

<משה אמסלם: קמו ועדות בדיקה וכולם הצביעו על חוסר ברגולציה ועל הצורך של משרד התחבורה להקים את הרגולציה.

<משה אמסלם: ב-2007 משרד התחבורה הזמין חברת ייעוץ שתבדוק מה קורה בעולם, ומה לדעתה הצורך, איך אפשר להקים פה הרגולציה, ואז נתקלנו לראשונה בדירקטיבה האירופית שנקראת 2004/49/EC – זו דירקטיבת הבטיחות של האיחוד האירופי, של ליצור את האחידות בין כל מדינות אירופה, שרכבות יוכלו לנסוע ממדינה למדינה.

<משה אמסלם: אז אני, לצערי, היום – אנחנו לא נוסעים ממדינה למדינה, אבל זה מתאים לי שזה יוצר איזשהם סטנדרטים אחידים, אני לא צריך לחפש כל פעם משהו אחר.

<משה אמסלם: ב-2008 קם האגף במתכונת הישנה.

<משה אמסלם: עשו איזושהי עבודה וחידדו.

<משה אמסלם: ב-2011 אושר תיקון מס' 6- הגדלה של סמכויות המנהל, בעיקר לנושא הרכבת הקלה.

<משה אמסלם: ומפה יצאנו לדרך.

<משה אמסלם: האתגרים בתחום המסילתי, אז יש לנו נושאים של העלאת מהירות נסיעה ברכבת הארצית - - -

<לאה ורון: לא, אני חושבת שחשוב להתמקד במה מבקשת הצעת החוק הזו.

<משה אמסלם: אז אני אדלג על המטרה.

איתן כבל: מה שחשוב, ולשם זה התכנסנו – יש הצעת חוק שמונחת כאן לפנינו.

איתן כבל: מה הרגליים שלה?

איתן כבל: מה התכלית הראויה של ההצעה?

איתן כבל: ואני רוצה לסיים אותה.

איתן כבל: אתה עכשיו בחפירה.

<משה אמסלם: רציתי להגיע, לכוון לכך שאנחנו לא מנסים להמציא כלום אלא להיצמד לדירקטיבות אירופאיות.

<משה אמסלם: עכשיו אני מגיע להצעה עצמה.

<משה אמסלם: אני נוגע עכשיו בדברים העיקריים – המטרה, בסופו של דבר היא אסדרה של פעילות הרכבת, לרבות בנושא של הבטיחות, ההפעלה והפיקוח, הוספת תחומי אסרה חדשים בדין לרגולטור האחראי, קרי – נכון להיום זה עלי, הוספת הוראה בפקודות המסילות בעניינים הכרוכים בבטיחות ההפעלה של מסילות הרכבת והמסילות הארציות, לרבות הענקת סמכויות לשר להתקין תקנות להשלמת האסדרה.

<משה אמסלם: סעיף 23ב' מדבר על תכנית הפעלה, על התניית אישור ההפעלה בהגשת תכנית ההפעלה לרגולטור, לאישורו – תכנית ההפעלה, לאישורו, ואחר כך גם הרכבת תימדד ותיבקר לפי אותה תוכנית הפעלה.

<משה אמסלם: היא כוללת מספר סעיפים, ואני יודע להגיד את העיקריים ביניהם.

<משה אמסלם: אחד מהם הוא תוכנית ניהול הבטיחות.

<משה אמסלם: מה שנלקח מהדירקטיבה האירופאית זה ה SMS: safe management system, זה ממש לעשות תוכנית סדורה עם כללים ברורים, ואגב, חלק גדול מהדברים שאני מדבר עליהם היום זה תהליכים שאני עובד אתם מול הרכבת ב-4 השנים האחרונות, בחלקם התקדמנו יותר ובחלקם קצת פחות, אבל זה יאפשר לי, בסופו של דבר, לעשות את החלת החוק בצורה יחסית מהירה וקצרה.

<משה אמסלם: הליכי מיון וקבלה של נהגים ותפקידים מסילתיים שנקבעו בהצעה, תנאי תפעול ותחזוקה של המסילה, הסדרי הפעלת המסילה, התשתיות הנדרשות להפעלה, וטיב ואיכות השירות של מפעילי הרכבת.

<משה אמסלם: מתן רישיונות לנהיגת רכבת ארצית – היום, למעשה, להגיד "נהג" לנהג רכבת זה קצת בעייתי – אבל אני זורם עם זה.

<משה אמסלם: אין לו הגה, בעצם.

<משה אמסלם: הוא למעשה בעל רישיון הנהיגה היחיד במדינת ישראל שלא מקבל רישיון מהמדינה, למעשה.

<משה אמסלם: אנחנו מציעים לחייב נהיגה ברכבת ארצית ברישיון נהיגה, ולאסדר מתן רישיון כאמור תוך קביעת סטנדרטים על פי המקובל במערב אירופה.

<לאה ורון: איך אדם כיום נעשה נהג של קטר?

<משה אמסלם: בעוונותי, אני כתבתי את נוהל ההסמכות האחרון של רכבת ישראל, בהיותי עובד רכבת, וזה הנוהל התקף היום.

<משה אמסלם: רכבת ישראל מוציאה רישיון ואני אומר שטוב שכך כי אם לא – לא היה מישהו אחר שיעשה.

<משה אמסלם: היום, כשאני עושה את הרגולציה, אני לא מתבייש במה שעשיתי אז.

<משה אמסלם: אני חושב שעשינו עבודה יחסית טובה.

<משה אמסלם: העליתי הצעת חוק התקשרות מפעיל עם בעל תפקיד – אז יש עוד 5 בעלי מקצועות ותפקידים שאותם הגדרנו כרגולטוריים, שיש להם ממשק ברור וישיר מול הרכבת.

<משה אמסלם: אגב, כל העבודה שאני מדבר עכשיו זו ועדה שנעשתה מול הרכבת משנת 2009 או 2010.

<משה אמסלם: קמה ועדה לרכבת ישראל, ועדת בטיחות, קבעו 13 נושאים רגולטוריים, בהמשך הוסיפו אחד, וכל מה שאני מדבר מבוסס על העבודה שנעשתה.

<משה אמסלם: פה אנחנו לא נותנים רישיון אבל אנחנו קובעים את התנאים לאותם בעלי תפקיד מסוימים – יש חמישה.

<משה אמסלם: רישיון להפעלת בית ספר להכשרה – כל ההכשרה הרכבתית נעשית בבית ספר להכשרה, ואנחנו מתכוונים לרשיין את בית הספר הזה, שיעמוד תחת כללים.

<איתי עצמון: יש רק אחד בארץ.

<משה אמסלם: היום יש רק אחד בארץ.

<משה אמסלם: סעיף נוסף – פיקוח במסילת ברזל ארצית – לתת סמכויות פיקוח של הרגולטור בכל הנושאים שדיברתי עליהם.

<משה אמסלם: בדיקת אירועים בטיחותיים – היום בחקירות בטיחותיות - אני לא יכול להגיד שעד היום שר התחבורה לא הטיל עלי לקיים חקירת תאונה, אבל היום אנחנו מאסדרים את זה בפקודה.

<משה אמסלם: איזה קצר הייתי?

איתן כבל: הערות נוספות?

איתן כבל: אני מדבר על הערות כלליות, לא הערות לסעיפים כאלה ואחרים.

<משה אמסלם: עוד משפט אחד – נושא של הוראות המעבר.

<משה אמסלם: היום רכבת ישראל חיה, נושמת, בועטת לפעמים, ופועלת, עם כוח האדם שיש לה, גם עם ששת בעלי המקצוע שאני מדבר עליהם.

<משה אמסלם: אנחנו נייצר הוראות מעבר לאותם בעלי תפקידים על מנת לא לפגוע במי מהם.

<משה אמסלם: ברכבת ישראל חתמו על הסכם בטיחות עם ההסתדרות.

<משה אמסלם: אפילו מנכ"ל משרד התחבורה היה מעורב.

<משה אמסלם: זו היתה הנחיה של שר התחבורה.

<משה אמסלם: בהסכם הבטיחות קבעו פרמטרים וכללים להגן על העובדים – הרגולציה נקבעה אז, וקבעו כללים והגנות לעובדים שעלולים להיפגע.

<משה אמסלם: למשל, נהג קטר שייפסל רפואית, או נהג קטר שלא עומד בתנאי סף של היום, לא יכול לנהוג קטר.

<משה אמסלם: אף אחד לא יגיד לו לנהוג קטר.

<משה אמסלם: אז קבעו איזשהו מדרג מה נהג כזה יכול לעשות על מנת שלא ייפגע, לא בשכרו ולא במעמדו.

<משה אמסלם: אז אני מתכוון עם הקו הזה להמשיך, והכללים יהיו בדיוק כאלה – תהיה תקופת מעבר - - -

איתן כבל: אני רק מזכיר את מה שכותבת מנהלת הוועדה – אנחנו מבקשים כבר לקבל את הוראות המעבר כדי שנוכל להכניס אותם לתוך הצעת החוק.

איתן כבל: תודה.

<ניקה שימחוביץ': אני יושב ראש הוועד הארצי של עובדי הרכבת.

<ניקה שימחוביץ': אנחנו חושדים בחוק הזה כי לטעמנו יש פה השלכות כפולות על העובדים.

<ניקה שימחוביץ': נחתם הסכם ונכון להיום הוא לא קוים.

<ניקה שימחוביץ': נכון להיום העובדים שנפגעו, נפגעו בשכר כבר 4 שנים, ולא משתמשים בשום מדרג.

<ניקה שימחוביץ': חוץ מזה אנחנו מציעים לשבת עם היועצים של משרד התחבורה, להגיע להסכמות, ואז לתת לוועדה את ההסכמות בינינו.

<ניקה שימחוביץ': אז יהיו פחות כאבי ראש לכל הנוכחים פה.

<ניקה שימחוביץ': אנחנו נביא את ההשלכות שלנו כי כבר בחוק הזה במבט ראשוני, פתאום חסרים מקצועות שכתובים בהסכם בטיחות.

<ניקה שימחוביץ': יותר מזה, הסכם הבטיחות לא קיים.

<ניקה שימחוביץ': הנהלת הרכבת כבר 4 שנים מדברת על זה וכבר יש אנשים שנפסלו ונפגעו בשכר.

<ניקה שימחוביץ': אז אנחנו מבקשים מיושב ראש הוועדה שאם אפשר שאנחנו נשב עם הנציגים שלנו, עם היועץ המשפטי של משרד התחבורה ונסביר את העניינים על ההשלכות לעובדים.

<ניקה שימחוביץ': יש שם השלכות על עובדים ואנחנו יכולים לסדר את זה ביחד.

<דוד כוכבא: בהמשך להערה שהיתה לי קודם אני רוצה קצת להרחיב את התמונה, בעיקר בכל מה שקשור למטענים.

<דוד כוכבא: קודם כל, כדי לסבר את האוזן בפרופורציות.

<דוד כוכבא: רכבת המטענים מובילה כ-5% מסך המטענים במדינת ישראל, והיתרה, 95% זה המשאיות – אין הערות, אין צנרת, אין שום דבר.

<דוד כוכבא: קודם כל, זו הפרופורציה, זה בהתאם לתוכנית אב לתחבורה שמשרד התחבורה פרסם עוד ב-2008.

<דוד כוכבא: במונחים של טון-ק"מ, יש איזשהו יתרון קטן מאוד לרכבת.

<דוד כוכבא: קודם כל לפרופורציה - - -

איתן כבל: אני רוצה להבין, ברשותך – מה שהכי חשוב לי, אתה הרי ממועצת המובילים.

איתן כבל: אני רוצה לדעת איפה נקודת הממשק.

איתן כבל: אם אתה בא כדעת מומחה – יפה, זה בסדר, אבל אני רוצה להבין איפה הממשק.

<דוד כוכבא: אין גם תחרות מי-יודע אמיתית, כי בפרופורציות של 95-5 אחוז אי אפשר להגיד שהרכבת נבחרה בהובלה היבשתית.

<דוד כוכבא: הממשק הוא שאנחנו נמצאים באותו שדה.

<דוד כוכבא: מה שרציתי להגיד הוא שמועצת המובילים דורשת יותר רגולציה, כפי שאני רואה כאן שהרכבת כבר מבקשת ומגיעה לשלב של חקיקה.

<דוד כוכבא: מועצת המובילים דורשת תהליך קליטה של נהגים, הכשרה של נהגים.

איתן כבל: שגם לכם יבנו - - -

<דוד כוכבא: בוודאי.

איתן כבל: זה נדיר.

<דוד כוכבא: גלעד ארדן ישב כאן, הלכנו יחד עם משרד התחבורה, העלינו הצעת חוק להכשרה תקופתית לנהגים.

<דוד כוכבא: עד היום זה לא עבר.

<דוד כוכבא: תוכנית הדרכה לנהגי רכבת נעשתה עד היום - - -

<לאה ורון: אי אפשר לומר שהשר ארדן שכיהן אז כיושב ראש הוועדה לא בדק לעומק את הצעת החוק שהגישו, ולא מתח עליה ביקורת מאוד נוקבת ולכן החליט לא לקדם אותה.

<דוד כוכבא: אני לא אומר, אני אומר עד היום זה לא קרה.

<דוד כוכבא: אני לא מאשים כאן את ארדן.

<דוד כוכבא: אני משתמש בשם שלו כדי לקבוע את התאריך, אני לא זוכר מתי זה היה.

<דוד כוכבא: אין לי שום עניין כרגע להשמיץ את ארדן.

<לאה ורון: לא, הצעת החוק לדעת הוועדה לא היתה אמורה להניב את התועלת שציפו ממנה, לכן היא לא קודמה, לא משום סיבה אחרת.

<דוד כוכבא: אני חושב שאת טועה, אני אומר בעדינות.

<לאה ורון: אחר כך אני גם אומר לך את הנימוקים, חבל על הזמן של הוועדה.

<דוד כוכבא: - - - מי הכשיר ומה יכשיר, וכל הדברים האלה.

<דוד כוכבא: אף אחד לא יכול לבוא ולומר שצריך להכשיר נהגי קטר ולא צריך להכשיר נהגי רכב כבד.

<דוד כוכבא: על מנת שנבין, נהג שקיבל רישיון לפני 20 שנה ולא עלה על משאית, ויש לו משאית מסוג טריילר, והוא לא נגע בהגה 20 שנה, אם הוא החליט היום לעבור לנהיגת טריילר, הוא מציג את הרישיון בפני בעל החברה, עולה על משאית, וגורר אתו 40 טון ואחר כך גם עושה אולי תאונה, ואז מגלגלים עיניים.

איתן כבל: העניין ברור.

<דוד כוכבא: ועוד שאלה, שאלת המימון.

<דוד כוכבא: רכבת המטענים, אני לא יודע אם אתם יודעים או לא, המטענים ברכבת, תפעולית, מפסידים כ-80 מיליון שקל בשנה, עוד פעם, לפי נתונים שלהם.

<דוד כוכבא: זאת אומרת, אם הם ממומנים על ידי גורם מדינתי כזה או אחר, כי בעצם כל ההכשרה הזו ממומנת על ידי המדינה.

<דוד כוכבא: גם נושא המימון וגם נושא ההכשרה מונח כרגע על סדר היום.

<דוד כוכבא: אנחנו מדברים על 40 אלף נהגים ועל 5,000 בעלי תפקידים.

<דוד כוכבא: אני לא יודע על כמה אנשים מדובר בדיון הזה.

<ניקה שימחוביץ': אני רוצה לעשות תיקון קטן – כי היום לא - - -

איתן כבל: שום תיקון.

איתן כבל: חברים יקרים, עוד מישהו רוצה להתייחס?

<דן לנדאו: אני סמנכ"ל רגולציה ברכבת.

<דן לנדאו: קודם כל, אנחנו כמובן מקדמים בברכה את המהלך להסדיר את הסמכויות של הרגולטור שלנו, שהוקם כבר לפני 6 שנים.

<דן לנדאו: אני מבקש להפנות את תשומת הלב לשתי מילים שכתובות בתחילת דברי ההסבר, והן המילים: "מהלך ביניים".

<דן לנדאו: כלומר, כתוב שם שהחקיקה הזו היא מהלך ביניים ושחקיקה – אולי קוהרנטית יותר, אולי מקיפה יותר – צפויה בהמשך.

<דן לנדאו: אני חושב שיש לי את היכולת להעיד שאין קבוע ממהלך ביניים.

<דן לנדאו: התיקון הזה הוגש כבר ב-2014, כלומר, עבר כבר די הרבה זמן, ובמשך 5 שנים, כמו שהציג ידידי, משה אמסלם – זה כבר פרק זמן מכובד, שהעניין הזה עובד, ונוצרות נורמות דה פקטו.

<דן לנדאו: לכן אני מבקש שהוועדה תשים לב שהחקיקה הזו היא חקיקה קבועה, וצריך לדקדק בה כמו בחקיקה קבועה.

<דן לנדאו: זו לא הוראת שעה, וכו', כי יש פה נושאים מאוד כבדים.

<דן לנדאו: יש פה הסדרת סמכויות של הרגולטור בצורה מסיבית, יש פה הסדרת מקצוע, הסדרת מספר מקצועות, ואנחנו יודעים עד כמה המחוקק מדקדק בהגבלת חופש העיסוק.

<דן לנדאו: יש פה לראשונה רישוי מאוד מאוד מקיף של תחום הנהגים.

<דן לנדאו: אגב, אנחנו, כרכבת ישראל, היינו מבקשים אפילו להחמיר את העניין ולהנהיג רישוי גם בתחום האתתים.

<דן לנדאו: זה כמו פקחי טיסה.

<דן לנדאו: תחשבו, מה שאתם עשיתם בחוק הטיס לפני כמה שנים, הסדרתם את שני האנשים שמפעילים - - -

איתן כבל: אל תיכנס - - - דן, אתה מכיר את עבודת הוועדה.

איתן כבל: הרעיון – ברגע שהפנית אותנו לדברי ההסבר לאמירה הקצרה בפתיח, הבנו את הכל.

<משה אמסלם: האתתים מוסדרים, דן.

<משה אמסלם: אתה טועה.

<דן לנדאו: עוד משפט אחרון.

<דן לנדאו: כמו שאנחנו יודעים, בדרך כלל, כשאנחנו מקימים רגולציה חדשה הקומות בהיררכיה הרגולטורית הן מאוד מובחנות.

<דן לנדאו: מאוד מאוד ברור איפה איפה יושב מתקין התקנות, השר, איפה יושב הדרג מתחת שמתקין כללים או מתקן הוראות, וגם כאן אנו קוראים לוועדה ליצור מדרג היררכי ברור.

<יעל שילוני: אני יועצת משפטית של ועד העובדים.

<יעל שילוני: הנקודה שאנחנו רצינו להוסיף ולחדד שבעצם, בשנים החולפות מאז 2011 אנחנו, עובדי הרכבת, עבדו לפי הנחיות שיצאו מהרגולטור.

<יעל שילוני: אנחנו סבורים שבמסגרת החקיקה או לפחות הנספח שמתייחס להוראות מעבר, ייתן מעמד רטרואקטיבי להנחיות שפעלנו לפיהן, כי יש לזה חשיבות בכמה מישורים: הרגולטורי - - -

איתן כבל: ברור.

איתן כבל: אני, ברשותכם, רוצה להגיד, וקודם כל, אני אומר זאת בנזיפה.

איתן כבל: משה, בכבוד ובנזיפה – לא מקובל עלי בשום פנים ואופן והייתי צריך להגיד לכם עכשיו ברגע זה – הישיבה מפוזרת, כל אחד יילך לביתו.

איתן כבל: לא מביאים לי חקיקה כשלא ישבו עם העובדים.

איתן כבל: אין דבר כזה.

איתן כבל: לא אצלי.

איתן כבל: אני אומר לכם את זה בהתרגשות, בצמרמורת, כי זה אצלי לדרוס עובדים.

איתן כבל: אני לא מקבל את זה, זה לא יעבור אצלי בשום פנים ואופן.

איתן כבל: אני אומר זאת בצורה הכי ברורה.

איתן כבל: תשמע, אני פה כי גם יש לי תפיסת עולם.

איתן כבל: אני לא פה כפוליטיקאי מקצועי.

איתן כבל: גם, אבל לא רק.

איתן כבל: אני לא בא ממקום שאומר – יש עובד?- הוא צודק.

איתן כבל: אין סרט כזה.

איתן כבל: אני גם לא שם.

איתן כבל: אני בא ממקום שאומר שחקיקה שמונחת לפני שנתיים – לפני שנתיים.

איתן כבל: התהפוכות שקורות ברכבת, גם מי שהוא כבד שמיעה נאלץ לשמוע.

איתן כבל: אי אפשר לשבת ולראות את אותן נקודות שאפשר לתת להן מענה?

איתן כבל: קודם כל, אני אומר – אני לא אקדם שום חקיקה אם אני לא אדע – ולי אין בעיה, אומרים: במקום שאין אנשים, היה איש.

איתן כבל: אני אומר – אני לא מקדם שום חוק אם הוועד והנציגות שלו לא יושבת עם ההנהלה, ויודעת לסגור פערים למקסימום.

איתן כבל: אם צריך אותי, כמו שאני עושה את זה ב-1001 דיונים כאן.

איתן כבל: זו הדרך הטובה ביותר שיכולה לעשות את ההבדל בין חודשים, חודש, ל 3-2 דיונים, שאנשים יודעים לשבת משני הצדדים, גם להתווכח, גם לריב, וכשאני אומר שאני לא מקבל את זה במובן הזה משה, שזה לא אומר שאני אוטומטית נמצא בצד של - - - .

איתן כבל: אין סרט כזה.

איתן כבל: אבל אני יודע לבוא ולומר שבסוף בסוף בסוף בסוף יש במקום 100 בעיות, שעכשיו נתחיל לעשות פה חפירות, אנחנו מתכנסים ויודעים להגיד – אחרי שהיו 100 נושאים, עכשיו יש לנו 10, והוועדה תכריע.

איתן כבל: יושבים כאן אנשים, כל אחד יגייס את האנשים שלו, את התפיסה שלו, העניינים שלו, ונקבל החלטות, כמו שאנחנו יודעים.

איתן כבל: ודרך אגב, רוב הדברים עד היום בוועדה הזו זה דבר שהוא – אפילו תבדקי אותו – דבר שהוא חסר תקדים.

איתן כבל: כמעט כל החקיקות שהעברנו פה היו חקיקות פה אחד, והיו כאן חקיקות מהקשות והמורכבות ביותר שהיו כאן.

איתן כבל: בחוק הרכב, בחוק נתוני אשראי – עולים למליאה חוקים שזה כסף קטן לידם.

איתן כבל: הולכת גז טבעי ועוד – בלי טענה אחת, כי זה נעשה סביב שולחן, בשיח, ובסוף אתה מקבל את התוצאה הטובה ביותר.

איתן כבל: אני כאן בעד אזרחי ישראל.

איתן כבל: אני לא בעד הנהלת הרכבת או בעד העובדים.

איתן כבל: אני בעד "זה נהנה וזה לא חסר" – למצוא את נקודת האיזון.

איתן כבל: אז אני כבר מודיע לכם – עד שאני לא יודע שישבתם ודיברתם, אני לא אקדם את זה.

איתן כבל: אני גם אומר לכם, לך, הגב' שילוני ולכך, יושב ראש הוועד.

איתן כבל: מה שאני אומר זה לא אומר שאתה עושה חפירות.

איתן כבל: זאת אומרת, שלא ייווצר פה מצב הפוך שאתה חושב עכשיו שאני פה אהיה הכבל החוסם, לא.

איתן כבל: אני רוצה לדעת שאתם רוצים את נקודת האיזון.

איתן כבל: אני אגיד בלי שאף אחד ישמע, ואני מתעלם מכל שלל המצלמות פה- אני מנסה להגיד ששמעה של הרכבת יצא למרחוק, ולאו דווקא בהכרח בדברים שאני רוצה לייצא לחו"ל, להגיד – בואו תלמדו מאתנו איך מנהלים רכבת.

איתן כבל: אתה יודע את זה.

<ניקה שימחוביץ': אני אתייחס אחר כך, כי יש לי מה לומר.

איתן כבל: עברתם טלטלות גדולות - - -

<ניקה שימחוביץ': זה לא היה בתקופתי, היושב ראש.

איתן כבל: אני יודע.

איתן כבל: אני רק מציג את הדברים שמונחים לפתחנו, וזו נקודת המוצא.

איתן כבל: לכן אמרתי – אני לא אתן להם לנצל את העבר, כמו שאני לא אתן לכם להתבכיין על העבר.

איתן כבל: זה פשוט מאוד.

איתן כבל: אנחנו מנסים למצוא כאן מערכת שתדע שאתם תצאו מחוזקים, הרכבת תצא חזקה, וככל שהיא יוצאת חזקה אתם מחוזקים, והציבור מרוויח.

איתן כבל: ובטיחות – איך אומרים?

איתן כבל: אני לא צריך אותך או מישהו פה שייתן לי - - - נקודה נוספת נוגעת לעניין המובילים.

איתן כבל: קודם כל, תוציא אלינו פנייה.

איתן כבל: אני אגיד לך, כל מה שאתה אמרת, מתחבר למה שהציג כאן גבי בן הרוש, דברים מזעזעים שהוא הציג אחד לאחד.

איתן כבל: אני תמיד שמחתי לשמוע את זה מהאנשים הבכירים בתוך המערכת שאמורים כאילו כל הזמן להסתיר ולהנמיך את העניין.

איתן כבל: ואתם פה מבקשים להסדיר את הענף, וזה נוגע לכך, משה, אני לא יודע אם האחריות היא שלך, בעניין.

<משה אמסלם: אז אני אעביר את המסר.

איתן כבל: אני אומר – מתוך 357 הרוגים שהיו ב-2015, 96 או 97 רק, שים לב, למעלה משליש, זה תאונות משאיות.

<דוד כוכבא: אנחנו מהווים 3% מצי הרכב.

איתן כבל: זה גם בא לידי ביטוי באופן מאוד בולט בדוח שאני מגיש בימים הקרובים, שהוא יהיה דוח לא פשוט מבחינתי, בעיקר לעובדה שזה מתחבר גם לתוצאות האחרונות של התאונות שהמספרים – איך אומרים?

איתן כבל: לא מסתדר לשר עם ה OECD.

<דוד כוכבא: וכל מה שאמרת תוסיף – קרוב לאפס רגולציה.

<דוד כוכבא: לכן אמרתי שנמצא את נקודת ההשקה.

<דוד כוכבא: אני מתחייב לעשות הכל כדי לסייע לכם.

<דוד כוכבא: זה מזעזע לשמוע שנהג שלא עלה על רכב 20 שנה, יש לו את הרישיון שהוא חידש אותו כל שנה, הוא בא ואומר – הוא יכול לעלות על משאית.

<דוד כוכבא: אין ויכוח על זה.

<ניקה שימחוביץ': קודם כל, רצייתי לשמח אותך ואת חברי הוועדה, שיש לך כן להתגאות היום ברכבת.

<ניקה שימחוביץ': אנחנו מקום שישי באירופה.

<ניקה שימחוביץ': אתם יכולים לבדוק את זה.

<ניקה שימחוביץ': מאז שהוועד הזה נבחר יש קונצנזוס, אנחנו עובדים ואנחנו לא פוגעים בנוסעים.

<ניקה שימחוביץ': כמו שאמרת, אנחנו נשב ונפתור הכל.

איתן כבל: אני חייב לומר לך, משה, לכן אני מדבר בטון כזה – הכיוון שלהם היה כל כך רצון לחבק, למצוא את המכנה המשותף כדי לעבוד.

איתן כבל: זה קומם אותי עוד יותר.

איתן כבל: אני אגיד לך – כל אחד בוחר לו את המדינה שהוא רוצה, אבל זה בסדר, אנחנו בעד.

איתן כבל: אני מאמין גדול ברכבות, מאמין גדול.

איתן כבל: המדינה, אי אפשר להתעלם – אפרופו הדוח שהיה צריך להיות מונח על שולחני, דן לנדאו ומשה, בעניין הרכבת, המדינה רק עכשיו השקיעה מיליארדים במספרים שלא היו כדוגמתם בשיפור המערכת הרכבתית, גם באזורי הליבה וגם באזורי הפריפריה, במספרים שבאמת – אני לא זוכר.

איתן כבל: כל מי שהסתובב בקו הרכבת החדש שעומד להיות בין תל אביב לירושלים, זה פשוט מדהים.

איתן כבל: אין, אתה לא יכול – יש פה עשייה שלא תיאמן.

איתן כבל: זה, דרך אגב, מחייב אתכם עוד יותר.

איתן כבל: זה מחייב רמה יותר גבוהה שלכם.

איתן כבל: הכל פה – התשתית הרכבתית מחייבת עכשיו שינוי דרמטי.

איתן כבל: גם אצלכם אתם חייבים לעשות.

איתן כבל: בכל הכבוד למשה אמסלם שעבד ברכבת – אני לא יודע אם היו מקבלים אותו היום.

איתן כבל: זה כמו אצלנו במפלגת העבודה – אם הייתי צריך להיבחר היום, לא הייתי נבחר.

איתן כבל: יש איזה סוג של דינמיקה ועולם אחר, שצריך להתמודד אתו.

איתן כבל: אז אני אומר את זה גם לכם.

איתן כבל: אנחנו נתחיל.

איתן כבל: קודם כל, דן – אני כבר אומר לך, כל ההערות שלך – אתה מכיר, אתה אמון, אתה יודע, אני לא צריך ללמד אותך את העבודה, חלק מהדברים אתה יכול ללמד אותנו.

איתן כבל: אני אומר, באמת – דבר דבור על אופניו, בלי פלסופים.

<לאה ורון: כן, להעביר הערות בכתב.

איתן כבל: כן, להעביר הערות בכתב, בצורה מסודרת.

איתן כבל: חברים, מי שחושב שיותר מילים מקדמות עניין – טועה.

איתן כבל: אני לא ספרן.

איתן כבל: אני מעדיף לקרוא ספרים אחרים, לא תקנות רכבת.

<דן לנדאו: איתי ילמד אותך שהשופטים מגבילים את מספר העמודים.

איתן כבל: גם אצלי יש הגבלה.

איתן כבל: יודעים.

<לאה ורון: יכול להיות שהם למדו את זה ממנו.

איתן כבל: כמו שאני מגביל מועדים, מגביל מספר של שקפים, מסמכים, הכל.

איתן כבל: ההנחיה היא לגרוס.

איתן כבל: אם אתה לא יודע להגיד משהו בעמוד, זה כמו בבחינה באוניברסיטה.

איתן כבל: ידעת את החומר?

איתן כבל: – כתבת עמוד.

איתן כבל: לא ידעת – גמרת את המחברת.

איתן כבל: זו כל התורה.

איתן כבל: אז בבקשה, דבר דבור על אופניו.

איתן כבל: אתם תודיעו לי עד סוף היום את המועד שקבעתם לפגישה, ואז אתם תודיעו לי מתי אתם כבר ערוכים ומוכנים.

איתן כבל: אני כבר אומר לכם: עוד שבועיים הדיון הבא, אחרי שסיכמתם את כל הדברים, ובאמצע, אם צריך אותי, בכל שעה, לבוא ולהתייצב, לגבי דברים ששנויים במחלוקת, לבוא ולהתערב - אישית כדי לסכם ולסגור דברים, אנחנו נעשה את זה, ונסכם את הדברים.

<משה אמסלם: רק משפט.

<משה אמסלם: אי אפשר להגיד עלי שאנחנו לא יושבים עם הוועדים ולא מתואמים אתם, אבל לצערי יש עכשיו מחלוקת משפטית בין הרכבת לוועד העובדים בנושא של יישום הסכם הבטיחות.

<משה אמסלם: זה הסכם קיבוצי שבסופו של דבר, בלי לסכם את זה, לא יצאנו לדרך של הרגולציה.

איתן כבל: תסלח לי אבל אתה לא בכיוון.

איתן כבל: אתה יודע מה זה מזכיר לי עכשיו?

איתן כבל: זה כמו המשא ומתן שעשינו עם הליכוד.

איתן כבל: כשהיו השלבים הראשונים – מה אמרנו?

איתן כבל: האמת, לא ישבנו.

איתן כבל: למה אני אומר לך את זה?

איתן כבל: תבין, משה.

איתן כבל: לא מעניין אותי.

איתן כבל: זה חלק מהעניין – קודם כל יש חוק, הצעת חוק.

איתן כבל: יש בה X דברים.

איתן כבל: הם, ביושרתם גם אמרו לי את זה.

איתן כבל: אמרו לי – יש כאן

איתן כבל: 2011 הסכם הבטיחות שנחתם על הסכם השכר וכל אותו בלגן שהיה בזמנו.

איתן כבל: הוא מונח פה.

איתן כבל: יש אתו המון בעיות כיוון שלטעמנו ההנהלה לא מיישמת אותו.

איתן כבל: אבל אני אומר: הוא פה.

איתן כבל: יש כאן קודם כל חוק.

איתן כבל: אני לא נכנסתי עכשיו לוויכוח של דיני עבודה, איפה, מתי ולמה.

איתן כבל: אם בסוף נצטרך להגיע ב- money time למצוא איפה נקודות ההשקה, האם זה מעכב את היכולת לקבל את החוק, כן או לא, אז נבוא לפה ונקבל החלטות.

איתן כבל: אני לא ידוע כמי שמפחד לקבל החלטות.

איתן כבל: החלטות אני יודע לקבל, ברוך השם, ברוך השם.

איתן כבל: לא קל, זה לא דבר קל, אבל את זה אני יודע, בחוקים קצת יותר מסובכים מהחוק הנמצא כאן לפנינו.

איתן כבל: אני אומר את זה בצניעות עלי ועל הצוות שעומד כאן.

איתן כבל: הם יודעים את זה.

איתן כבל: לכן אני אומר לך – עזוב.

איתן כבל: אתה צריך להגיד לי: הבקשה תיעשה, אני אשמח שנשתף פעולה בעניין הזה, ועוד שבועיים ניפגש פה.

<משה אמסלם: אז אם זה לא היה ברור – זה בדיוק מה שאמרתי.

<איתי עצמון: - - -

איתן כבל: בוודאי, בוודאי.

איתן כבל: יש לך את ההערות המקצועיות, המשפטיות, שהן בוודאי ובוודאי – ככל שייעשו מאחורי הקלעים כך עדיף שיקדמו אותנו, ובעזרת השם אתה יום אחד זה יהיה.

איתן כבל: אז בואו נתחיל, בואו נראה, קודם כל, במה דברים אמורים, ואיפה שאפשר להתקדם - נתקדם.

<הילה הדר: אז תיקון סעיף 1: "1.

<הילה הדר: בפקודת מסילות הברזל (נוסח חדש), התשל"ב-1972 (להלן – הפקודה), בסעיף 1, אחרי ההגדרה "רכבת" יבוא: "רכבת ארצית" – הרכבת הנעה על מסילת ברזל ארצית".

<הילה הדר: .." = ההתאמה של ההגדרות, לעניין הרכבת המקומית, וזו היתה ההגדרה שהיתה חסרה.

איתן כבל: הערות?

איתן כבל: מי בעד?

איתן כבל: סעיף 1 אושר.

<הילה הדר: " הוספת פרק ג ' 1 2.

<הילה הדר: אחרי סעיף 23 לפקודה יבוא: " פרק ג'1: אסדרה, רישוי ופיקוח לעניין מסילת ברזל ארצית הגדרות 23א.

<הילה הדר: בפרק זה - "בעל תפקיד" - מי שמשמש בתפקיד הדרכה או בתפקיד מסילתי לפי פרק זה; "מפעיל" - מפעיל מסילת ברזל ארצית; "תפקיד הדרכה" - תפקיד של הכשרה, הדרכה או בחינה, המנוי בתוספת השנייה; "תפקיד מסילתי" - תפקיד במסילת ברזל ארצית, המנוי בתוספת הראשונה;" אני רק אתעכב לעניין המפעיל – אנחנו בעצם ממשיכים, או נותנים עוגן בחקיקה הראשית למציאות קיימת של חברת הרכבת שהיא חיה ופעילה.

<איתי עצמון: אני רק רוצה להתייחס להגדרות.

<איתי עצמון: אין כרגע, מבחינתי, מניעה לאשר את ההגדרה - - - לתוספת הראשונה והשנייה, אבל יהיה צורך ליצור הגדרות הרבה יותר מדויקות לאותם תפקידים.

<איתי עצמון: אנחנו כרגע עובדים על גיבוש נוסח שבאמת יבהיר מה המשמעות של כל אחד מהתפקידים האלה, מכיוון שלרובם אין משמעות מילונית פשוטה, ולכן אנחנו נדרשים להגדרה.

<איתי עצמון: אבל זה יכול בהחלט לבוא בהמשך הפרק.

<הילה הדר: בסדר גמור.

<יעל שילוני: מבחינת התפקידים שמנויים בתוספות, חסרים לנו תפקידים.

<משה אמסלם: אתם רוצים להוסיף בעלי תפקידים?

<יעל שילוני: אנחנו סבורים שצריך להסדיר, שתהיה איזושהי תאימות מסוימת למצב הקיים.

<יעל שילוני: שהדברים יהיו ברורים, לטוב ולרע.

<יעל שילוני: הוודאות היא עניין מאוד משמעותי מבחינת העובדים, גם כאשר זה מצר את הצעדים.

<יעל שילוני: לכן, אם יש תפקידים שהם חסרים ושהוראות של בטיחות חלים עליהם, צריך שיהיה מאוד ברור מה קורה.

איתן כבל: היא צודקת, כיוון שהם עלולים למצוא את עצמם חשופים – חלק מהאנשים שלא נמצאים פה בהגדרה, שלא בידיעתם, אפילו, לכל מיני - - - זה לא שעכשיו כל עובד רכבת מסתובב עם החוק עכשיו בכיס.

איתן כבל: בוקר אחד מודיעים לך שאתה נמצאת, תחת סעיף א, ואתה אפילו לא יודע שאתה כזה.

<משה אמסלם: לא כל כך הבנתי – את רוצה להוסיף בעלי תפקידים?

<משה אמסלם: את רוצה להסביר למה את מתכוונת?

<לאה ורון: להערכתכם, על אילו בעלי תפקידים נוספים תחול הצעת החוק שמונחת על שולחן הוועדה?

<ניקה שימחוביץ': קודם כל בעלי תפקידים שרשומים כבר, בהסכם בטיחות שלנו - - -

<לאה ורון: שהם לא פה בהגדרות?

<יעל שילוני: לא כולם.

<ניקה שימחוביץ': ובטוח שאנחנו נבדוק מה המקצועות שהתאספו מ-2011, כתוצאה מהטכנולוגיה המתקדמת.

<ניקה שימחוביץ': חוץ מזה, כמו שאיתן אמר – אנחנו נכנסים עכשיו לעידן חדש של חשמול, שיכול להיות ששם יש גם כל מיני מקצועות, אז לעשות את זה פעם אחת ולתמיד, לא להתווכח 4 שנים כמו שקרה עם 2011.

<קריאות: - - -

איתן כבל: בואו נדלג על הסעיף הזה, אתם תצטרכו לשבת ולסכם.

איתן כבל: נראה, אם אני רואה שאני נתקע ככה על כל סעיף, אני אעצור את הישיבה.

<דן לנדאו: כידוע, כשאנחנו מסדירים מקצוע, אז ההסדרה עצמה בחקיקה ראשית צריכה גם להגדיר מה הוא המקצוע.

<דן לנדאו: לכן אי אפשר להגיד שאנחנו מסדירים את כל המקצועות הבטיחותיים, מבלי להגדיר עיסוק עיסוק מה הגדרת העיסוק, וכמובן, מה שקיים היום בתוספת הראשונה והשנייה, מה ההשכלה.

<דן לנדאו: תנאי ההשכלה זה לא החלק המהותי בהגבלת חופש העיסוק ובהסדרת עיסוק.

<דן לנדאו: החלק המהותי הוא הגדרת העיסוק והאיסור על כולי עלמא לעסוק בו מבלי רישיון או הסמכה או היתר – או מה שזה לא יהיה.

<איתי עצמון: חובת הרישוי היא רק לגבי הנהיגה.

<איתי עצמון: לגבי יתר המקצועות - - - והגבלות לעניין ההתקשרות בין המפעיל לבין אותם בעלי מקצוע.

<דן לנדאו: נכון, אבל בסוף זה היינו הך.

<דן לנדאו: בסוף הגבלת את חופש העיסוק של כל מי שאיננו בעל הכשירות הנדרשת, אתה מגיע לאותה תוצאה.

<דן לנדאו: לכן, כפי שהוער, ו- - - ,אנחנו מכירים טקסט שמבחינת

<דן לנדאו: כם אתם לא מכירים אותו רשמית, אבל יש טיוטת תקנות לפני כמה שנים שהמשרד עמל עליה הרבה מאוד זמן ושם הכניסו הרבה מאוד הגדרות מפורטות.

<דן לנדאו: הצענו ונציע גם לכם לקחת את ההגדרות משם, לדון בהן, לוודא שיש הסכמה, שאין מחלוקת, אבל מישהו כבר ישב וכתב את ההגדרות.

<הילה הדר: זה יהיה הבסיס לדיונים, כמו שעורך דין עצמון העיר קודם.

<ניקה שימחוביץ': אתם רוצים לשמוע את המקצועות שחסרים, או - - -

איתן כבל: לא, לא.

איתן כבל: תקשיב.

איתן כבל: הבנו שיש עניין כאן של סגירת פערים.

<לאה ורון: היו אותן הערות בכתב שביקש היושב ראש להעביר לוועדה.

איתן כבל: קודם כל אתם יושבים ביניכם.

איתן כבל: בשיח ביניכם – חשוב לי שאתם תבינו את העקרונות של הפעולה.

איתן כבל: הבנו.

איתן כבל: העליתם את הנקודות שבעיני

איתן כבל: כם חסרות – שבו.

איתן כבל: יכול להיות שייווצר פער, כמו שדן אמר, אז הוועדה תכריע, אבל אנחנו יודעים על מה אנחנו מתקדמים ולא על כל דבר מתחילים להתכתש פה.

איתן כבל: זה אפילו לא התכתשות.

איתן כבל: זה פשוט – כל - - - חסרים יסודות פה.

<דן לנדאו: אני מבקש, אם אפשר, בדיון הזה לדלג על 23ב', כיוון שאנחנו העברנו, אמנם בימים האחרונים בלבד, באיחור, ואת חטאי אני מזכיר, לוקח אחריות, אבל בהנהלת הרכבת היו דיונים ממש בשבוע האחרון.

<דן לנדאו: העברנו רק אתמול הערות, ואני יודע שמשרד התחבורה לא הספיק להתייחס אליהן.

<לאה ורון: אז קיבלת גם תשובה כמה זמן ייקח עד שהצעת החוק הזו תחוקק.

איתן כבל: חברים, התאנה אפילו לא חנטה פגיה בעניין הזה.

איתן כבל: אני נותן לכם שבועיים, ברשותכם, לסגור את הפערים.

איתן כבל: כמובן, לשים אדנים כדי שאנחנו נוכל לטוס עם החוק הזה על המסילה ולא למצוא את עצמנו מקרטעים.

<משה אמסלם: משפט, רק לגבי ההערה האחרונה.

<משה אמסלם: הרושם שמתקבל אצלי עם דן, והיו לי שיחות לא פשוטות אתו אתמול, - - - לפני 10 שעות של ניסיון לעכב את הצעת החוק.

<משה אמסלם: הנושאים האלה, המקצועיים, הם כבר לא כמו ועד עובדים.

<משה אמסלם: הרושם שלי הוא שהוא מנסה לעכב ולהסיג אותנו אחורה 4 שנים.

<משה אמסלם: אמרתי לו את זה.

<משה אמסלם: אם היינו כן נכנסים לסעיף, ואני מקבל את הצעתך, עוד שבועיים, לשבת עוד פעם.

<משה אמסלם: אני אסביר לו, הוא חדש ברכבת.

<לאה ורון: עוד שבועיים זה בכפוף לזה שהוועדה תקבל את החומרים.

<לאה ורון: אנחנו לא נזמן ישיבה על ניוטרל.

איתן כבל: שנבין – ישיבה כזו לא תתקיים יותר.

איתן כבל: אחת הלחישות שלחשתי למנהלת הוועדה באוזן נגעה לכמות, שאם היינו צריכים

איתן כבל: לשבת כדי לעשות תעדוף של הכמויות הגדולות של החומרים שמונחים לפתחנו.

איתן כבל: ביקשתם, אז אני אומר לכם את הדבר הבא: לא יתקיים דיון נוסף בעניין הזה בלי שאני אדע – דרך אגב, שוב – שבו עם הרכבת, אני לא מצפה שתהיה הסכמה, לא זה העניין.

איתן כבל: בשביל זה יש גם ועדה.

איתן כבל: אני אומר, בסוף בסוף אנחנו מגיעים לכאן, יבואו לכאן חברי הכנסת ונצטרך לקבל את ההחלטה, אין ויכוח.

איתן כבל: אני לא מבקש שתעשו את העבודה במקומנו, אבל בסוף בסוף, מהניסיון גם – רוב הדברים זה פה, ובאמת, התאנה אפילו לא חנטה פגיה.

איתן כבל: אני מודה לכם, הישיבה נעולה.